अग्रच्छद

नर मानव शरीर में अग्रच्छद (foreskin) अथवा शिश्नमुंडच्छद (prepuce) मानवीय शिश्न के दूरांत (एकदम बाहरी भाग) पर स्थित द्विपरती त्वचा, श्लेष्मिका और पेशी ऊतक है जो मूत्रमार्ग मुख और शिश्न मुंड को आवरित (ढ़कना अथवा अच्छादित करना) करता है। अग्रच्छद शिश्नमुंड के साथ प्रग्रह (फ्रेनुलम) नामक ऊतक के एक प्रत्यास्थ बंद से जुड़ा होता है। अग्रच्छद की बाहरी त्वचा आंतरिक शिश्नमुंडच्छद-श्लेष्मिका (preputial mucosa) के साथ श्लेष्मत्वक संगम (mucocutaneous junction) पर मिलती है। अग्रच्छद गतिशील, पर्याप्त रूप से लचीली और शिश्नमुंड को नम वातावरण देने वाली होती है। मानव के अलावा अन्य सभी प्राइमेटों (वानरों) और अधिकतर स्तनधारियों के नर यौन अंग की संरचना भी समरूप होती है।

मानव में अग्रच्छद की लम्बाई में व्यापक रूप से परिवर्तन देखने को मिलता है और शिश्न की शिथिल व तनाव की अवस्था में भी इसका आच्छादन अलग-अलग पाया जाता है। जन्म के समय अग्रच्छद शिश्नमुंड के साथ चिपका हुआ होता है और सामान्यतः शैशवावस्था और बचपन में निवर्तनीय (संकर्षी या अलग) नहीं होता है। बचपन में निवर्तनीयता को तब तक समस्या के रूप में नहीं माना जाना चाहिए जब तक कि अन्य समस्यायें नहीं दिखाई दे रही हों। अग्रच्छद की निवर्तनीयता को किशोरावस्था में इसके शिश्नमुंड से अलग होने तक अनुशंसित नहीं किया जाता। सामान्य विकास के दौरान युवाओं में अक्सर यह शिश्नमुंड पर निवर्तनीय हो जाता है। पुरुषों का शिश्नमुंडच्छद संरचनात्मक रूप से महिलाओं के भगशिश्निका छत्र के समजातीयहोता है। कुछ अवस्थाओं में अग्रच्छद रोगात्मक स्थिति का विषय हो सकता है।

 टिप्पणी 

 सन्दर्भ 

 बाहरी कड़ियाँ 

श्रेणी:कूल्हा
श्रेणी:शिश्न
श्रेणी:मानव शारीरिकी